বিএনপির সাবেক নেতা চারদলীয় জোট সরকারের যোগাযোগমন্ত্রী ব্যারিস্টার নাজমুল হুদাকে ‘বাংলাদেশ জিন্দাবাদ’ ভুলে যেতে বলেছেন স্বাস্থ্যমন্ত্রী মোহাম্মদ নাসিম। হুদাকে উদ্দেশ করে তিনি বলেন, ‘অতীত ভুলে যান। ওইখানে আর ফিরে যাওয়া যাবে না। থাকতে হবে শেখ হাসিনার সঙ্গে।’ জবাবে ব্যারিস্টার নাজমুল হুদা মোহাম্মদ নাসিমের কাছে আগামী নির্বাচনে নিজ জোটের প্রার্থীদের জন্য নৌকা প্রতীক চাইলেন। তিনি বলেন, ‘যেখানে ১৪ দলের প্রার্থী থাকবে না সেখানে আমাদের প্রার্থীকে নৌকা প্রতীক দেওয়ার অনুরোধ রাখছি।’